केदारेश्वरको “झमक” डोटी वोगटानका ठूला केदारको बयाँल (धामी नाँच्नेकाम) सकिएपछि केदारको झमक जान्ने मान्छहरु गाउँने गर्दछन्् । जसले केदारको झमक गायो उसलाई केदारअन्तरगतका देवताका धामीहरु निको मान्नहान रे धन्यवाद दिन्छन्् । यो झमक लामोस्वरतानीवर रे मीठो स्वर निकालीवर ढप (भाषा) मिलाई गाँउने चलन छ । झमकको बोल इसो छ । हियन शिखर गोसाँइ शीलभल पानी । शसालिङ्ग (शहस्रलिङ्ग) औतारिया विष्णु की बानी ।। शिर बस्या सहस्रलिङ्ग पाया बस्या गाउँ । अरध केदार गोसाँइ, गोसाँइ जवारन जाँऊँ ।। गाथ पैरौ लमझम माथ ढोलौ दूध । धिरगाँणी (गणेश) औतरिया केदारैका पूत ।। गाथ चढाँउ गँगाजल माथ शिर साई । धिरगाँणी विगरकाँणी दुवै संगी भाइ ।। बिगरगाँणी बोल्लनात मेल घट्टी मीत । मेलघडी बोलन्ना त बडातोडा हित ।। को र तम्रो कारबारे को र तम्रो दानी । ढुँण्या छडी कारवारे जलको मसानी ।। जान गोसाँई बडातोडा माल थली जान । मोहन्याल द्यौता कर दलुखेडी ल्यान ।। गयो गोसाँई बडातोडो बतासै की छाँड । आयो गोसाँई मोहन्याल बादलै की ढीक । अचाकीला खपर्याको अरिहाल्यो ठीक ।। सबैद्यौता माझकर कसु दैत्य रोडु(सोधु) । सबै द्यौता माझकर सउँडी द्यौता रोडु(सोधु) ।। अचाकिला खपर्याको सामाई ल्यायो घोडो केदारैका चारैतिर हिउँवइ करी रेला । अचाकीला खपर्याका समाई ल्यायो चेला ।। केदारैका दाइनीतिर तुड–तुड्या पानी । अचाकिला खपर्या की समाई ल्यायो रानी ।। नारीका नर्याल वोहरा क्याउरो दिगो भयो । अचाकिला खपर्याको दलु बुडी (सेतीनदीमा खपरेको दलडुब्यो) गयो ।। नोट ः सौडी देवता मोहन्यालको प्रहरी हो । श्री मोहन्याल (कार्तिकेय)